
                   Астана қаласы                                                                                                             город Астана                                                                                                               

«Цифрлық үкімет» цифрлық объектісінің қолданыста болу циклінің кезеңдерін іске асыру қағидаларын бекіту туралы» Қазақстан Республикасы Жасанды интеллект және цифрлық даму министрінің м.а. 2026 жылғы 5 тамыздағы № 458/НҚ бұйрығына өзгеріс пен толықтырулар енгізу туралы

[bookmark: z6]БҰЙЫРАМЫН:
1. «Цифрлық үкімет» цифрлық объектісінің қолданыста болу циклінің кезеңдерін іске асыру қағидаларын бекіту туралы» Қазақстан Республикасы Жасанды интеллект және цифрлық даму министрінің м.а. 2026 жылғы 5 тамыздағы № 458/НҚ бұйрығына (Нормативтік құқықтық актілерді мемлекеттік тіркеу тізілімінде №228629 болып тіркелген) мынадай өзгеріс және толықтырулар енгізілсін:
көрсетілген бұйрықпен бекітілген Бюджеттік сұранымды жасау, ұсыну, қарау қағидаларында:
14-тармақ мынадай редакцияда жазылсын:
«14. Республикалық бюджет бағдарламасының әкімшісі жыл сайын ағымдағы қаржы жылының 1 наурызына дейін мемлекеттік жоспарлау жүйесі арқылы электрондық құжат нысанында осы Қағидаларға 1-қосымшаға сәйкес цифрландыру саласындағы тауарлардың, жұмыстардың, көрсетілетін қызметтердің тізбесіне сәйкес кезекті жоспарлы кезеңге арналған шығыстардың есептерін уәкілетті органның қарауына енгізеді.».
мынадай мазмұндағы 14-1 және 14-2-тармақтармен толықтырылсын:
«14-1. Жергілікті бюджет бағдарламаларының әкімшілері цифрландыру саласындағы тауарларды, жұмыстарды және көрсетілетін қызметтерді мемлекеттік сатып алуға арналған шығыстардың есептерін алдын ала қарау және шоғырландыру үшін тиісті облыстың, республикалық маңызы бар қаланың, астананың цифрландыру саласындағы функцияларды жүзеге асыратын жергілікті атқарушы органына жібереді.
Цифрландыру саласындағы функцияларды жүзеге асыратын жергілікті атқарушы орган ұсынылған есептерді қарайды, олардың шоғырландырылуын қамтамасыз етеді және шығыстардың шоғырландырылған есептерін цифрландыру саласындағы уәкілетті органның қарауына жібереді.
Цифрландыру саласындағы уәкілетті орган келіп түскен есептерді қарайды және тиісті жергілікті бюджет бағдарламалары әкімшілері бөлінісінде қорытындылар қалыптастырады.
14-2. Жергілікті бюджет бағдарламаларының шығыстары бойынша шоғырландырылған есептерді жіберу және цифрландыру саласындағы уәкілетті органның қорытындыларын алу тиісті мемлекеттік жоспарлау жүйелерінің ақпараттық өзара іс-қимылы арқылы жүзеге асырылады.
Көрсетілген ақпараттық өзара іс-қимыл қамтамасыз етілгенге дейін шығыстардың шоғырландырылған есептері цифрландыру саласындағы функцияларды жүзеге асыратын жергілікті атқарушы орган арқылы цифрландыру саласындағы уәкілетті органға қағаз жеткізгіште жіберіледі.».
16-тармақ мынадай мазмұндағы бөлікпен толықтырылсын:
«Цифрландыру саласындағы функцияларды жүзеге асыратын жергілікті атқарушы орган жергілікті бюджет бағдарламалары әкімшілерінің шығыстар есептерін алдын ала қарау кезінде олардың осы тармақтың талаптарына сәйкестігін, оның ішінде шығыстардың қайталануын болдырмау және олардың «Цифрлық үкімет» архитектурасына сәйкестігі бөлігінде тексеруді қамтамасыз етеді.».
23-тармақ мынадай мазмұндағы бөлікпен толықтырылсын:
«Жергілікті бюджет бағдарламалары әкімшілерінің шығыстары бойынша шоғырландырылған есептер тиісті цифрлық жүйе арқылы цифрландыру саласындағы уәкілетті органға келіп түскен сәттен бастап, ал ақпараттық өзара іс-қимыл қамтамасыз етілгенге дейін – олардың қағаз жеткізгіште келіп түскен күнінен бастап ұсынылған болып есептеледі.».
2. Қазақстан Республикасы Жасанды интеллект және цифрлық даму министрлігінің Мемлекеттік көрсетілетін қызметтер комитеті:
[bookmark: _GoBack]1) осы бұйрықты Қазақстан Республикасының Әділет министрлігінде мемлекеттік тіркеуді;
2) осы бұйрықты Қазақстан Республикасы Жасанды интеллект және цифрлық даму министрлігінің интернет-ресурсына орналастыруды;
3) осы бұйрық мемлекеттік тіркелгеннен кейін күнтізбелік он күн ішінде Қазақстан Республикасы Жасанды интеллект және цифрлық даму министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.
3. Осы бұйрықтың орындалуын бақылау жетекшілік ететін Жасанды интеллект және цифрлық даму вице-министріне жүктелсін.
4. Осы бұйрық оның алғашқы ресми жарияланған күнінен кейін күнтізбелік он күн өткен соң қолданысқа енгiзiледi.

